b'\n_START_ARTICLE_\nHenry Theophilus Howaniec\n_START_PARAGRAPH_\nHenry Theophilus Howaniec (14. helmikuuta 1931 Chicago, Illinois \xe2\x80\x93 30. maaliskuuta 2018 Milwaukee, Wisconsin) oli Kazakstanissa toiminut yhdysvaltalainen roomalaiskatolinen piispa. H\xc3\xa4net vihittiin fransiskaanien papiksi 14. kes\xc3\xa4kuuta 1956 ja nimitettiin Almatyn apostoliseksi hallitsijaksi 7. hein\xc3\xa4kuuta 1999. Lis\xc3\xa4ksi h\xc3\xa4n sai 14. lokakuuta 2000 nimityksen Achollan titulaaripiispaksi, ja piispaksi vihkiminen seurasi 26. marraskuuta. P\xc3\xa4\xc3\xa4konsekraattorina toimi Marian Oles, jota avustivat Alberto Tricarico ja Jan Pawe\xc5\x82 Lenga._NEWLINE_17. toukokuuta 2003 Almatysta tuli hiippakunta nimell\xc3\xa4 Santissima Trinit\xc3\xa0 in Almaty, ja Howaniec jatkoi sen johtamista piispana, kunnes j\xc3\xa4i el\xc3\xa4kkeelle 5. maaliskuuta 2011.'